તમને અવારનવાર ગેસ રહેતો હોય, ભૂખ મંદ પડી ગઈ હોય, આંતરડાં નિષ્ક્રિય હોય, કબજિયાત ઘર કરી ગઈ હોય, ગેસ છાતી કે મગજ ઉપર વારંવાર ચડી જઈ ગભરામણ અને બેચેની રહેતી હોય તો મોળા દહીંનું બે કેળાંનું બધી ચીજો નાંખી રાયતું બનાવી રોજ બપોરના ભોજન સાથે ખાવાનું રાખો. ત્રણ ચાર મહિનાનો પ્રયોગ તમારા ગેસ વગેરેને મટાડી સરખી રીતે પાચનતંત્ર કામ કરવા માંડશે. એવી જ રીતે અવારનવાર પેશાબમાં લોહી આવતું હોય, બીજા કોઈ કારણ સિવાય ટીપે ટીપે બળતરા સહિત આવતો હોય તો બબ્બે કેળાં, દૂધ, સાકર મિશ્ર કરી અને તેમાં સહેજ એલચીનો પાઉડર નાખી આ રીતે દિવસમાં બે કે ત્રણ વખત લેવાથી એકદમ ફાયદો થઈ જાય છે. આ પ્રયોગ પંદરથી પિસ્તાલીસ દિવસ સુધી કરી શકાય.